### Resume

I nærværende sag gives en kort status på det arbejde kommunen udfører for at håndtere de borgere der er fordrevne fra [adresse]. Udvalget skal desuden godkende de økonomiske styringsprincipper for håndteringen af økonomien som følge af denne særlige situation.

### Sagsfremstilling

Som konsekvens af [adresse] invasion af [adresse] den 24. februar 2022 er det regeringens forventning, at [adresse] i den kommende tid vil modtage over 100.000 fordrevne ukrainere. Det forventes, at Vejle Kommune skal modtage 2.000 af disse. Integrationsopgaven og udgifterne dertil påvirker store dele af kommunen.

Kommunens forvaltninger er til baggrund for nærværende orientering blevet hørt, og de har indmeldt nedenstående opgaver forbundet med modtagelse og integration af fordrevne ukrainere.

På arbejdsmarkedsområdet er kerneopgaven at tilbyde den beskæftigelsesrettede integrationsindsats. I det ligger borgerens første møde med kommunen, hvor en række praktiske udfordringer skal håndteres, før den egentlige beskæftigelsesindsats kan igangsættes. Jobcenteret bistår således den tilkomne borger med boligplacering, hjælp til oprettelse af bankkonto, møder hos Borgerservice, vejledning om mulighed for børnepasning og indskrivning i skole mv.

På børne- og ungeområdet håndteres en bred vifte af opgaver forbundet med modtagelsen og integrationen af børn og unge ukrainere. Der vil især være behov for en styrket indsats overfor tosprogede elever. Hertil vil der skulle igangsættes uddannelse af medarbejdere i håndtering heraf og en styrkelse af kommunens flyverteam, der understøtter kommunens skoler med undervisning i dansk som andetsprog. Der vil ligeledes blive behov for anskaffelse af undervisningsmateriale og lignende på ukrainsk samt yderligere hjælpemidler.

Da store dele af fordrevne ukrainere forventes at være børn og unge, så forventes det, at der kommer pres på pladshenvisningen og indskrivningen i skolerne. Der vil derfor kunne opstå en situation, hvor indsatsen på området skal styrkes med flere ressourcer.

Borgerservice håndterer allerede nu opgaven med at udbetale kompensation til værtsfamilier der har ukrainere indkvarteret. Dertil kommer opgaver forbundet med modtagelse af ukrainske flygtninge fra Jobcenteret; oprettelse af NemID/MITID, udbetaling af ydelse osv.

Når flygtninge får sygesikringsbevis vil de kunne benytte sundhedsvæsenet, som alle andre borgere. Den kommunale opgave består i den forbindelse af børnetandpleje og genoptræningsforløb. Ukrainske børn forventes at have en ringere tandstatus end danske børn, så det forventes at der kommer et arbejde med tandfyldninger m.m.

Teknik og Miljø håndterer boligadministrationen af de af kommunens boliger som stilles til rådighed som enten permanent eller midlertidig indkvarteringsmulighed for tilkomne ukrainere.

Dertil indgår Teknik & Miljø i samarbejde med Jobcenter Vejle i arbejdet med at forhøje kommunens kapacitet af tilgængelige boliger. Vejle Kommune arbejder pt. ud fra en boligplaceringsstrategi, hvor der tilbydes boliger i en prioriteret rækkefølge:

1. Boligforeninger.
2. [adresse] egne boliger.
3. Privateudlejere af hele lejemål (der udarbejdes lejekontrakt mellem borger og den private udlejer.
4. Campinghytter.
5. Ved voldsom tilstrømning undersøges muligheden for indkvartering i haller.

For 1 og 2 skal boligerne møbleres før indflytning. Dette arbejde håndteres af boliggruppen på tværs og Økonomi & Arbejdsmarked og Teknik & Miljø.

Tværgående tiltag:

Kommunen arbejder pt. hårdt for at blive klar til at modtage et stort antal fordrevne ukrainere. Allerede nu er der afholdt udgifter til etablering af boliger, leje af midlertidig indkvartering i form af campinghytter, kompensation til værter med privat indkvartering af fordrevne ukrainere, støttearrangement i [adresse] mv.

Overordnet set handles der ud fra et princip om sund fornuft, og der tænkes i kreative løsninger, så udgifter afholdes under hensyntagen til de tilkomne ukrainere og [adresse] samlede økonomi.

Imens Vejle Kommune arbejder hårdt på at løse de kommunale opgaver og udfordringer, så opleves der sideløbende et enormt engagement fra civilsamfundet ift. indsamlinger, borgermøder og lignende. Der er ansat en koordinator pr. 19. april 2022, som har til opgave at binde civilsamfundets frivillige indsatser sammen med kommunens arbejde. [adresse] kommer til at fungere som bindeled mellem civile tiltag og kommunen, og bliver derfor et vigtigt supplement til den normale modtagelse og integrationsindsats i kommunen, da der sikres en stærk sammenhængskraft til de frivillige initiativer.

Finansiering:

Udgifterne som ovennævnte opgaver medfører kan opdeles i henholdsvis overførselsudgifter og serviceudgifter. De udgifter der ydes på arbejdsmarkedsområdet til ydelser og indsatser udgør overførselsudgifter, mens administrationen heraf er serviceudgifter. Kommunens øvrige udgifter er serviceudgifter og anlægsudgifter. Udmeldingen er, at anlægsrammen ikke forventes udvidet hertil, således at anlægsudgifter som følge af håndteringen af fordrevne fra [adresse] skal afholdes indenfor den eksisterende anlægsramme.

Overførselsudgifterne er omfattet af budgetgarantien. Det vil sige, at kommunerne under ét bliver kompenseret for stigningen i udgifter hertil. Dette betyder, at Vejle Kommune vil blive kompenseret for sin andel af den samlede stigning i udgifter hertil. Denne kompensation vil således ikke nødvendigvis ikke være lig med [adresse] stigning i udgifter, men udgøre en andel der svarer til [adresse] andel af den samlede befolkning.

Kommunens håndtering af fordrevne fra [adresse] er hjemlet i de aktstykker, som giver kommunerne hjemmel til at yde midlertidig kost og logi til de fordrevne ukrainere i perioden indtil de får opholdstilladelse. Efter borgerne fra [adresse] har fået opholdstilladelse efter den særlov, som giver mulighed for at opnå midlertidig opholdstilladelse for personer, der er fordrevet fra [adresse], overgår borgerne til den almindelige integrationsindsats i kommunen.

Finansieringen skal således betragtes forskelligt i de to forskellige situationer.

[adresse]:

Folketingets finansudvalg har godkendt 3 aktstykker, som giver kommunerne hjemmel til at tilvejebringe og yde kost og logi til personer i [adresse] der er fordrevet fra [adresse]. Der er den 1. april 2022 indgået aftale mellem regeringen, Venstre, Socialistisk Folkeparti, Radikale Venstre, Enhedslisten, Konservative, Liberal Alliance og Kristendemokraterne om, at den ordning, der er etableret ved ovennævnte aktstykker, skal lovfæstes. Dette vil medføre at den midlertidige hjemmel, som kommunerne har fået via aktstykkerne gøres permanent.

I aktstykkerne er der afsat midler til at dække de kommunale udgifter under ét. Kommunerne kan få dækket udgifter på op til 500 kr. pr. plads pr. dag i perioden frem til ikrafttrædelsen af den nye lov.

Samlet set er der i de tre aktstykker afsat 50 mio. kr. til at tilvejebringe og yde kost og logi til de fordrevne Ukrainere. Det er Indenrigs- og boligministeriet som udmønter og fordeler midlerne på baggrund af oplysninger fra kommunerne.

Hvis det antages, at fordelingen til kommunerne følger kommunernes andel af det samlede folketal, vil [adresse] andel heraf udgøre 1 mio. kr.

Der er pr. 7. april afholdt udgifter til kost og logi på 314 t.kr.

[adresse]:

Fordrevne ukrainere som har fået opholdstilladelse fordeles til kommunerne på baggrund af kommunernes folketal, hvilket vil medføre at Vejle Kommune kan forvente at modtage ca. 2% af de flygtninge der fordeles til kommunerne.

[adresse] medfører ikke særskilt finansiering, men nævner blot at antallet af overgivne udlændinge til kommunerne ”vil have karakter af den demografisk ændring”. Dette vil sige at den finansiering kommunerne kan forvente at modtage hertil vil svare til den finansiering kommunerne får når folketallet i øvrigt vokser. Finansministeren har i et brev til Kommunernes Landsforening (KL) den 6. april understreget "at regeringen er indstillet på at sikre, at kommunerne under ét får dækket nettomerudgifter der vedrører fordrevne fra [adresse]". Det må forventes at kompensationen fra staten til kommunerne vil foregå, som det foregik i forbindelse med corona.

Principper for håndtering af økonomiske forhold:

Det fremgår af kommunens økonomistyringsprincipper, at det enkelte områder er underlagt rammestyring. Merudgifter/mindreindtægter inden for en del af et udvalgs område, skal håndteres via mindreudgifter/merindtægter på udvalgets andre områder. Dette princip er blandt andet nødvendigt, for at sikre overholdelse af den serviceramme, staten årligt lægger ned over kommunerne.

Staten endnu ikke kompenseret kommunerne ud over de 50 mio. kr. som aktstykkerne medfører, at Indenrigs og Boligministeriet skal fordele til kommunerne.

Det foreslås derfor, at [adresse] styringsprincipper på baggrund af håndteringen af fordrevne fra [adresse] baseres på følgende:

* Statens kompensation for merudgifter som følge af håndtering af fordrevne fra [adresse] fordeles efter en nøgle der fastsættes af økonomiudvalget.
* Udvalgene sidestiller de fordrevne fra [adresse] med kommunens øvrige borgere eksempelvis ved anvendelse af de satser og tildelingsmodeller der hidtil har været anvendt.
* De decentrale rammer skal som udgangspunkt fortsat overholdes på de enkelte udvalgsområder.
* Dækker statens kompensation ikke udvalgenes udgifter fuldt ud, afholdes mankoen indenfor udvalgets egne rammer.

Som anført ovenfor, har Regeringen og KL aftalt at håndtere de økonomiske merudgifter i forbindelse med forhandlingerne om kommunernes økonomi for 2023. Det forventes at denne aftale foreligger i starten af juni måned. Indtil vi ved mere om hvad aftalen indeholder må finansieringen betragtes som værende usikker.

På trods af denne usikkerhed omkring finansieringen er kommunen dog forpligtet til at handle og håndtere de udfordringer der måtte opstå. Ved at iagttage ovenstående økonomiske styringsprincipper vil Vejle Kommune være godt forberedt, uanset resultatet af forhandlingerne mellem Regeringen og KL.

### Historik

Kommunaldirektøren indstiller, 19. april 2022, pkt. 80:

at økonomistyringen i Vejle Kommune i forhold til håndtering af fordrevne fra [adresse] baseres på principperne opstillet i denne sag.

Beslutning fra Økonomiudvalget, 19. april 2022, pkt. 80:

Godkendt.

### Beslutning

Godkendt.